এদিকে রাজধানীর চালের প্রধান বাজার বাবুবাজারের শিল্পী রাইস এজেন্সির স্বত্বাধিকারী কাওসার আলম বলেন, রাতে কিছু এলাকা থেকে ট্রাকে চাল আসছে। তবে এখান থেকে ঢাকা বা আশপাশের অন্যান্য বাজারে সে চাল আনা-নেওয়া খুব সমস্যা হয়ে দাঁড়িয়েছে। কাগজপত্র ঠিকঠাক না থাকলে ট্রাক বা পিকআপ যেতে চাচ্ছে না। যাদের মিলছে তারাও ভাড়া দ্বিগুণ হাঁকছে। এসব কারণে গত কয়েক দিন চালের সরবরাহ কমে গেছে। সব চাল এখন গুদামে মজুত হয়ে রয়েছে।